
Dialuna 12 Juni 2023 


Cuelyn Wever-Croes 


PROME MINISTER 


Prome Minister Evelyn Wever-Croes hunto cu Minister Endy 
Croes a ricibi Brainer Lampe, Gerald Moretta y Disjondrick 
Jacobs pa asina entrega nan un reconocemento pa nan hazafia 
inmenso durante Ronde van Aruba, cu ta e evento di careda 
mas grandi di Aruba. E atletanan Brainer Lampe y Gerald 
Moreta a haci Disjondrick su sofio bira un realidad pushando 
su race cart durante full e trayectoria. 


Prome Minister a indica cu pa Gabinete Wever-Croes, inclusion 
ta un prioridad, y cu ta bunita pa wak con e atletanan aki a duna 
tur di nan mes pa asina haci e sofio di Disjondrick, cu ta un 
hoben cu ta sufri di Celebral Palsy, y no por move riba su mes, 
un realidad. Actonan asina ta merece wordo reconoci, y pa e 
motibo aki, Prome Minister y Minister di Deporte a invita nan 
hunto cu Disjondrick, riba fecha natal di Disjondrick pa duna 
nan e reconocemento bon mereci. Tambe a tuma e oportunidad 
di canta happy birthday pa Disjondrick, den compania di su 
atletanan. 


E atletanan Brainer y Gerald, a expresa di ta hopi emociona 
cu e reconocemento aki. Pa nan training hunto cu Disjondrick 
ta algo normal, pero pa mira cu mas hende y minsiternan ta 
reconoce e acto aki, ta duna nan un sentimento di gratificacion 
y estimulo pa sigui pusha y duna tur di nan mes pa continua cu 
e deporte importante aki. Pa nan esaki tabata un experiencia 
nobo y unico y e sentimento di yega den ekipo te final tabata 
uno hopi emocional. E idea di esaki a bin di Disjondrick mes 
pa mustra tur hende cu limitacion fisico no mester ta un 
impidemento pa logra metanan asina, y manera Disjondrick 
mes ta bisa "nada ta imposibel". 


Prome Minister ta sumamente orguyoso di e Brainer y Gerald 
pa cumpli cu Disjondrick su deseo pa mustra comunidad di 
Aruba cu no ta importa ki limitacion un persona por tin, si bo tin 
un ekipo bo tras, tur cos ta posibel. 


Dialuna 12 Juni 2023 

"Nos deseo ta pa riba nos dushi isla, tur hende tin un bon biba. No tin luga 
pa e abuso di mensenhandel y mensensmokkel" 


Prome Minister Evelyn Wever-Croes a ricibi bishita di sra. 
Jeanette Baars di Coordinatie Centrum Mensenhandel 
Mensensmokkel Aruba (CMMA), pa asina ricibi di nan, e prome 
relato anual pa afia 2022. E relato aki ta indica tur e tareanan 
cu a wordo haci na 2022 pa CMMA pa combati traficacion di 
hende. Prome Minister a indica cu lamentablemente na Aruba 
tambe ta existi riesgonan pa loke ta trata traficacion di hende, 
y p'esev lo traha di cerca cu CMMA na purba combati esaki. 


Prome Minister a enfatisa tambe cu ta sumamente importante 
pa keda mantene comunidad informa riba e tema aki. Pa cu 
esaki CMMA a orgainsa un campafia di conscientisacion cu 
yama "Habri Wowo" pa asina pone enfasis riba con importante 
e ta pa comunidad keda alerta riba situacionnan asina. Si na 
un momento of otro por nota cu tin un situacion na unda un 
persona a bin traha na Aruba pero e persona no tin e libertad 
pa tuma decisionnan riba su mes, of no tin su paspoort den 
su posicion, of no por sali libremente, esaki por ta un caso 
di mensenhandel y mensensmokkel. Den un caso asina ta 
importante pa notifica CMMA di e situacion pa asina nan por 
tuma accion. 


Sra Jeanette Baars tambe a indica cu e reunion cu Prome 
Minister tabata uno positivo, y ta gradici Prome Minister pa 
semper a brinda su sosten na CMMA, den nan trabou pa 
combati traficacion di hende. Sra Baars tambe a indica cu 
mirando cu esaki ta e prome relato anual, a purba na haci'e mas 
atractivo incluyendo varios potret. El a informa cu e relato lo ta 
pronto disponibel den ingles y hulandes, pa tur esnan interesa, 
por bay riba e webiste www.cmmaruba.com. Tambe el a indica 


cu lo continua cu e campaña di "Habri Wowo" den October, cu 
ta luna nacional contra traficacion di hende. Esaki, mirando 
cu e trafico riba e website di CMMA ta subiendo, mustrando 
asina cu e interes pa cu e topico aki den comunidad ta halto. 
Sra.Baars ta pidi comunidad, pa keda alerta pa situacionan 
asina y si por nota cu algo no ta bon, por libremente contact 
CMMA via e-mail, whatsapp of telefon pa asina nan por actua 
debidamente. 


"Nos deseo ta pa riba nos dushi isla, tur hende tin un bon biba. 
No tin luga pa e abuso di mensenhandel y mensensmokkel. 
Mi ta pidi comunidad di Aruba pa keda alerta. Na momento cu 
nota un stranhero ta wordo treci Aruba y poni den un situacion 
cu nan no por tuma nan mesun decisionnan sino ta depende di 
otro hende, esaki ta un caso di abuso y ta importante pa alerta 
instancianan concerni. Hunto nos por logra haci e pais aki uno 
hopi mas safe", Prome Minister a expresa. 

Prome Minister Evelvn Wever-Croes: 


Durente e di dos Conferencia di Prensa Hubenil di 'Periodista pa un Dia' 2023 


6 HOBEN A HAVA OPORTUNIDAD PA HACI NAN 
PREGUNTANAN NA PROME MINISTER 


'Periodista pa un Dia' 2023 a continua diabierna atardi 9 di juni. 
Un provecto importante pa stimula nos muchanan pa un posibel 
profesion den periodismo. E hobennan Jade Isa Pietersz, 
Ravbert Liu, Natalia Sarai Alvarado Lizardo, Ariella Werleman, 
Lindomar jr. Kock y Henry Laclé a drenta e sala di Conferencia 
di Prensa di Gobierno di Aruba hunto cu nan mavornan ven 
di entusiasmo di ta 'Periodista pa un Dia' v conoce v haci nan 
preguntanan na Prome Minister Evelvn Wever-Croes. 


E periodista invita e siman aki pa splica e muchanan mas 
tocante e trabou di periodismo v prepara nan pa nan encuentro 
cu Prome Minister den e Conferencia di Prensa Hubenil tawata 
sefior Patrick Everon. Patrick ta un hoben di 30 afia di edad y 
a studia Media & Entretenimento. El a sigui su estudio na unda 
el a sifia e detayenan di diferente sector di media, manera 
print (corant y revista), industria di musica, radio, social media 
y television. Actualmente Patrick ta trahando na nos planta 
nacional Telearuba, como editor y periodista. Patrick ta bisa 
cu e trabou di periodista semper ta trece cosnan nobo pa un 
persona. Un periodista por educa un otro persona masha hopi 
mes riba diferente sorto di topico pa yuda e comunidad cu 
informacionnan importante, y na e manera aki trece dilanti un 
storia cu por ta valido. Patrick su conseho pa nos muchanan 
ta pa semper sigui nan sofio pa loke nan kier bira den futuro. 


Sandra Croes, presentadora den Conferencia di Prensa di 
Gobierno di Aruba, cu hopi entusiamso pa ricibi nos muchanan 
alegre, despues cu hopi dedicacion a conta un tiki di su trabou 
den Conferencia di Prensa di Gobierno di Aruba. El a encurasha 
e muchanan pa nunca tin miedo di para dilanti di un publico pa 
haci e trabou cu nan gusta haci y tambe a duna tips con pa 
deal cu miedo ora ta dilanti di camara. 


E muchanan tawata hopi contento pa encontra cu Prome 
Minister den sala di Conseho di Minister y a haya splicacion 
con Gobierno ta traha y di e desicionnan importante pa Aruba 
cu ta sali for di e reunionnan di Conseho di Minister. 


Despues a sigui e Conferencia di Prensa Live cua wordo pasa na 
TeleAruba y riba pagina di Facebook di Gabinete Wever Croes 
2. E muchanan cu gran deseo pa conoce mas di e bida, estudio, 
trabou y hobby di Minister President, a haci preguntanan hopi 
al caso pero tambe algun a haci preguntanan tocante maneho 
di Gobierno, medio ambiente, salud, educacion, bullying, y un 
pregunta cu sigur a resalta tawata si tawata dificil pa Prome 
Minister atende cu Covid. Prome Minister den tur trankilidad y 
contento a contesta cada pregunta di e 6 'Periodistanan pa un 
Dia' di e siman aki. 


“Mi ta contento cu un otro atardi ameno cu nos 'Periodistanan 
pa un Dia' na unda nos muchanan a siña hopi di loke ta e trabou 


valioso di ta un periodista. Como un pais cu ta respeta su mes, 
ta hopi importante pa nos tin periodistanan cu ta trece semper 
e berdad pa e pueblo. Pa Gobierno di Aruba ta importante pa 
nos muchanan scucha di mandatarionan tur loke Gobierno ta 
haciendo pa nan bienestar y futuro. Pasobra na final di dia, 
e desicionnan cu nos tuma awe ta na nan bienestar y ta nos 
muchanan mester bay carga den futuro”. 


Den nomber di Gobieno di Aruba, Prome Minister ta gradici 
tur esnan cu a haci “Periodista pa un Dia’ posibel y un exito un 
biaha mas. Danki tambe na señor Patrick Everon pa su tempo 
pa splica nos muchanan mas di e trabou pa informa pueblo. 
Danki na e mayornan pa permiti nan yiunan participa y danki 
special na nos muchanan cu a participa. 

“ART & SCIENCE FAIR” DI MARIA COLLEGE A 
EXPONE TALENTO DI HOBENNAN 


“Pabien Maria College Mavo cu un tremendo evento” 


Maria College Mavo recientemente a organisa un “Art and 
Science Fair” den cual alumnonan di e scol a expone nan 
talento den ramo di ciencia, proyectonan di arte y di baile. 
Prome Minister Evelyn Wever - Croes a asisiti e evento y a 
keda impresiona cu tur locual cu e hobennan a presenta. 


Prome Minister Wever - Croes a expresa cu e exposicion di 
proyectonan di ciencia tabata sumamente interesante y tur 
locual cu nan a presenta tabata impresionante. ‘Ta mira cu nos 
hobennan ta hopi envolvi den asuntonan di medio ambiente y 
desaroyo sostenibel.' E exposicion di arte tambe a laga Prome 
Minister totalamente sorprendi. Tabatin bunita obranan di arte 
entre otro cuadronan bunita cual algun tabata na benta. 


Prome Minister ta aplaudi Maria College pa a organisa e evento 
aki y asina stimula hobennan pa expone nan talento y loke nan 
por haci cual ta muestra di locual cu bo por logra ora cu bo ta 
determina y dedica na locual cu bo gusta. 


Finalisando, Prome Minister a expresa cu e evento aki por sirbi 
como ehempel cu otro scolnan por uza, paso nos hobennan tin 
hopi talento. “Pabien na tur alumnonan y Maria College Mavo 
cu e bunita Art and Science Fair.” 

Prome Minister Evelvn Wever-Croes: 


PROME MINISTER TA FELICITA E COMUNIDAD 
FILIPINO CU NAN 125 ANA DI INDEPENDENCIA 

Prome Minister Evelyn Wever-Croes ta felicita tur 
Filipino cu ta biba na Aruba y mundo henter cu e 
celebracion di nan di 125 afia di independencia di 
Spafia. Den e ultimo 20 afianan na Aruba, riba e fecha 
aki, ta hisa e bandera di Filipina na Wilhelmina Park, 


acompafia pa un acto ceremonial protocolario. 


Prome Minister a expresa cu e comunidad di Filipina 
ta hopi conoci na Aruba pa ta hendenan servicial cu 
ta traha sumamente duro pa por progresa, y cu tin un 
curason grandi pa yuda otro. E ta un honor di por tin 
cada un di nan como residente aki na Aruba, yudando 
asina nos economia desaroya. 


"Den nomber di Gobierno di Aruba, mi kier a felicita 
full e comunidad di Filipina riba e dia tan special 
aki. Danki na cada un di boso cu a laga boso hogar 
atras pa bin estableci na Aruba, yudando asina nos 
economia sigui draai. Aruba ta den recuperacion y 
esaki ta danki na tur esnan cu ta biba akinan. Nos 
ta spera cu tur esnan cu a kere den Aruba den bon y 
mal tempo por sigiu yuda desaroya nos pais" Prome 
Minister a expresa. 

Dialuna 12 Juni 2023 


Minister Plenipotenciario mr. Adv Thijsen 
recientemente a ricibi bishita di Vanessa 
Susanna, futbolista di origen Arubiano cu ta 
hunga riba nivel di 'ere divisie' pa e team di 
futbol di damas di ADO Den Haag. 


Susanna firma un contract di 1 aña cu ADO 
Den Haag. Na 2015 ela bai di Saestum pa 
PSV y despues a sigi su carera profesional 
na diferente club manera Anderlecht, 
London City Lionesses, Hellas Verona y 
KAA Gent. 


Vanessa Susanna ta forma parti di e 
Seleccion Nacional Damas di Aruba. 

Minister Thijsen a bisa cu Aruba ta hopi 
orguyoso riba su talentonan deportivo cu no 
unicamente na cas, pero tambe ta sobresali 
den exterior. Por ultimo Minister Thijsen a 
desea Vanessa Susanna tur clase di exito 
den su carera como futbolista professional. 


ENCUENTRO CU STAKEHOLDERS NA ARCHIVO NACIONAL ARUBA (ANA) 


“Mi ta gradici e comision pa e trabou cu nan ta haciendo y mi 
ta desea nan hopi exito cu e planificacionnan pa conmemora 
dia 1 di juli na unda Aruba lo para keto pa inculca e balornan 
di tolerancia, aceptacion, stimacion y di union den nos 
ciudadanonan”. 


Evel yn Wever- Croes 


Prome Minister 


Den nos sociedad nos sa tende hopi anecdota di soledad v 
negligencia ora ta trata di nos adultonan mavor. E tema aki 
cu ta cerca di cada un di nos curason, ta uno cu Gobierno di 
Aruba ta comprometi pa atende cu'ne y trece un cambio aden. 


Diabierna mainta Ministerio di Adulto Mavor a tuma un 
paso significante pa cu e cuido di nos grandinan. Durante 
ministerraad a presenta e maneho nobo unda ta enfoca 
riba cuido adecua na e luga adecua y perspectiva social di 
embehecimento y cuido. Cifranan di embehecimento ta sigui 
subi y proyeccionnan pa 2040 ta mustra cu mas di un cuarto 
di Aruba su poblacion lo ta personanan 60+. Esaki ta bin cu 
retonan cu mester ta prepara p'e. 


Mester bin cu alivio na e problematica di servicio di cuido cu 
ta tarda hopi y keda pega, door di laga adultonan mayor keda 
mas largo posibel den nan ambiente propio. Estudionan ta 
demostra cu adultonan mayor cu ta embehece den ambiente 
propio tin menos chens riba depresion, deterioracion cognitivo 
y ta goza di un miho calidad di bida. 


E manera pa logra esaki ta pa brinda nos grandinan un miho 
apoyo social y practico na cas. Tambe nos por pensa riba mas 
inclusividad y participacion di nos grandinan den nos sociedad. 
Na banda di un miho calidad di bida pa nos adultonan mayor, 
otro beneficio cu esaki lo trece ta un alivio riba nos cuido 
medico. 

Ariba mesun dia, Minister Arends a reuni cu e comision ‘Cuido 
den Perspectiva' cu tin como tarea pa presenta recomendacion 
y accion concreto pa promove continuidad di cuido pa adulto 
mayor. 


E comision ta consisti di shete miembro: 


. Mediador di Gobierno, Sr. Anselmo Pontilius (Voorzitter) 
° Sr. Jossy Figaroa (vice- voorzitter) 

. Sr. Israel Posner 

. Sr. Ireno (Ivo) Valdes 

. Sr. Javier Wolter 

. Sra. Sharine Luydens 


Algun di e puntonan cu tin prioridad ta e ampliacion di e 
cantidad di cama pa adulto mayor, calculacion di costonan pa 
cu esaki y restructuracion di recursonan asigna pa maneho di 
adulto mayor. 


“A yega tempo pa duna nos grandinan e cuido y balor cu nan 
merece y nos no lo descansa te ora cu logra esaki”, Minister 
Arends ta enfatisa. 


Dialuna 12 Juni 2023 

Dialuna mainta Minister di Turismo y Salud Publico sr. Dangui 
Oduber conhuntamente cu Minister di Enseñansa y Deporte 
sr. Endy Croes y dr. Busari a bishita Colegio Sagrado Curason. 
Esaki ta e scol ganado di e Weganan Escolar cu a tuma luga 
algun tempo atras. E scol aki ainda no ta forma parti di e 
programa di Scol Saludabel pero si ta aplica un bida saludabel 
na su alumnonan. 

Ministerio di Salud Publico ta e iniciador di e programa di Scol 
Saludabel. Minister Oduber sigur ta sostene e programa aki cu 
ta wordo realisa conhuntamente cu Ministerio di Enseñansa y 
Ministerio di Asuntonan Social. 


E programa di Scol Saludabel ta forma parti di e Plan Nacional 
di prevencion di malesanan no transmisibel. Minister Oduber 
ta kere firmemente den campañanan di prevencion, mas aun 
ora e ta cuminsa na nos muchanan cu ta e futuro di mañan. 

Pa es motibo e mandatario a presenta na Colegio Sagrado 
Curason cu brochure nan educativo y informativo pa e 


A BISHITA COLEGIO SAGRADO CURASON PA 
PROMOVE MUCHANAN SALUDABEL 

muchanan. Pa asina nos muchanan tene na cuenta kiko nan 
ta consumi y tambe e importancia di haci actividadnan fisico 
manera ehercicionan diario of practica deporte. 

Actualmente tin 10 scol cu ta participando activamente na e 
programa Scol Saludabel, Minister Oduber ta keda optimista 
cu pronto lo bay logra e meta pa haya participacion di tur e 
scolnan na Aruba den e programa aki. 


Minister Oduber kier a gradici y docentenan y e alumnonan 
di Colegio Sagrado Curason cu a sa di ricibi su persona 
calurosamente. Tambe ta gradici Colega Minister Endy 
Croes y dr. Busari cu a compafia nos na e scol y comparti 
informacionnan importante. 

E meta ta pa tin un comunidad mas saludabel, mas consciente 
di loke nan ta consumi y mas participativo na actividadnan 
deportivo. Un comunidad saludabel lo resulta den un comunidad 
mas vital y mas productivo. 

Aruba como economia chikito ta importa mavoria productonan 
cu cada un di nos ta cumpra den supermercado of tienda. 
E productonan ta yega Aruba via barconan o avionan di 
diferente paisnan y ta destina pa produccion y consumo local 
of exportacio via Freezone. 


Minister di Asuntonan Economico, Comunicacion y Desaroyo 
Sostenibel, mr. Geoffrey Wever, ta informa cu Oficina Central 
di Estadistica a publica infomacion di cifranan di importacion y 
exportacion pa e prome kwartaal ("Q1") di 2023. 


Den e prome kwartaal di 2023, e balor di productonan importa 
tabata Afl. 659 miyon. Di e suma aki, Afl. 623 miyon ta destina 
pa produccion y consumo local y Afl. 36 miyon pa exportacion 
via Freezone. E peso total a yega un total 163 miyon kilo di 
cual 161 miyon kilo ta pa produccion y consumo local y 2.5 
miyon kilo pa exportacion. 


E data ta mustra un subida compara cu Q1 di 2022 den e 
balor y peso. E balor di importacion total a subi cu 94 miyon 
Florin, y e peso total a subi cu 3.5 miyon kilo. Den e Q1 di 
2022 e balor di importacion y peso tabata respectivamente 565 
miyon florin y 160 miyon kilo. E Q1 di 2023 tambe ta mustra un 


Geoffrey Wever 
MINISTER 


PROME KWARTAAL DI 2023 A CONOCE SUBIDA 
DEN IMPORTACION 


subida compara cu e Q1 di 2019, den balor y peso. Esaki ta 
un indicacion di e recuperacion economico di Aruba. Den e Q1 
di 2019 e balor di importacion y peso tawata respectivamente 
534 miyon florin y 155 miyon kilo. 


Analisis ta mustra cu e balor di importacion a subi cu 25% 
compara Q1 di 2019, mientras den peso a subi cu solamente 
3%. Esaki ta un indicacion fuerte cu aunke nos ta importa un 
tiki mas den peso, e balor di importacion a subi relativamente 
mas halto door di e impacto di prijsnan halto/subiendo 
internacionalmente. 


E productonanan alimenticio tabata e segmento mas grandi cu 
un balor di 60 miyon den e total. Den esaki e top 5 di productonan 
tabata tipo di pan sin sucu etc., saus y preparacion pa saus, 
bebidanan sin alcohol, cerbes y biña di grape fresco. 


Ministerio di Asuntonan Economico, Comunicacion y Desaroyo 
Sostenibel ta monitor continuamente desaroyo di importacion 
y exportacion di productonan y su impacto riba economia di 
Aruba. Pa mas informacion over di cifranan di importacion y 
exportacion di nos pais por bishita e website www.cbs.aw 

Minister Geoffrev Wever: 


Dialuna, 12 di juni 2023, minister Geoffrev Wever hunto 
cu Departamento di Asuntonan Economico, Comercio y 
Industria (DEACI) a presenta e "Economic Outlook 2023- 
2024". E raport aki ta duna un proyeccion di e estado di nos 
economia basa riba ultimo informacion disponibel. 


Pa 2023 ta premira un crecemento di 10,1% den termino 
nominal di e Producto Interno Bruto (PIB), e indicador pa 
midi actividad economico. Cu un balor di 6.5 miljard florin, 
esaki ta 106,7% compara cu e nivel na 2019 (6.1 miljard 
florin). 


Pa loke ta trata 2024, ta premira un crecemento adicional di 
4,690 den termino nominal di e Producto Interno Bruto (PIB), 
cu un balor di 6.8 miljard florin. 


E expansion premira den actividad economico ta basa 
riba crecemento di nos industria turistico v crecemento di 
consumo y inversion priva. Esaki ta demostra confianza den 
nos isla como destinacion turistico y tambe pa inversion. E 
proyeccion di crecemento di economia di Aruba ta den lifia cu 
e ultimo expectativa economico di Centrale Bank van Aruba 
cu ta premira un crecemento economico di 9,1 porciento den 
termino nominal den 2023. 


Pa facilita proyeccion di e economia di Aruba, DEACI 
ta haci uzo di e modelo macro-economico MARUBA. E 
modelo MARUBA ta basa riba e Cuentanan Anual di Pais 
Aruba publica pa CBS y ta refleha e funcionamento di e 
economia di Aruba. Maneho di e modelo MARUBA ta cay 
bao responsbailidad di DEACI. Pa yena na e proyeccionnan 
economico, DEACI ta den dialogo continuo cu diferente 
instancianan y expertonan local, y a base di analisis di 
diferente desaroyo, ta produci proyeccionnan economico. 


Ministerio di Asuntonan Economico, Comunicacion y Scenarios 2024 
Desaroyo Sostenibel conhuntamento cu Departamento di 
Asuntonan Economico, Comercio y Industria lo sigui monitor 


Baseline Conservativo 


desaroyo di economia di Aruba. ix er: ix 
Nominal GDP NominalGDP 

Minister Geoffrey Wever kier gradici directora Maria Dijkhoff- S a 

Pita y drs. Judesca Briceño di DEACI cu ta haci e economic 

outlook posibel. 0% 


E publicacion completo ta disponibel riba e website www. Eo 4% W 17% 
. Ingreso Turismo Ingreso Turismo 
deaci.aw. 

Un feliz anochi na tur presente, specialmente na nos hobenan 
di Parlamento Hubenil. 


Como Minister di Husticia y Asuntonan Social e ta yenami cu 
orguyo pa cumpli cu e deseo di Parlamento Hubenil pa por 
tin bos y oido den gobierno, pa nan aporta activamente na tur 
locual ta concerni nos hobennan di Aruba. 


Mi ta tin e honor di a reuni cu nos hobennan na varios occasion 
unda nan a comparti nan sugerencianan, ideanan y te asta a 
yega cu business plans pa gobierno. 


Mi a tuma nota cu 5 hoben a participa recientemente den Ted 
Bodrum Model United Nations ariba e topico: Pursuit of Justice. 
E seriedad di e tematica aki y e compromiso di nos Hobenan 
di Parlamento Hubenil pa participa na esaki asina mes cu e 
Conferencia a tuma luga online di 2or di marduga pa 10or di 
mainta, ta demostra e nivel di dedicacion y aporte cu nan ta 
duna na nos pais Aruba. Danki na cada un di nos hobennan cu 
a participa na e conferencia aki sacando cara di Aruba. Tambe 
na Parlamento Hubenil su juegd coòrdinator Rushella Tromp 
pa su aporte como key note speaker na e conferencia aki. 


Awe Parlamento Hubenil ta cumpli 20 afia di aniversario, 20 
afia di dedicacion na bienestar y derechonan di nos hobennan. 
20 aña sumamente exitoso, fructifero, pero tambe uno valioso 
y rico den conocemento. 


co fe 


E DI 20 ANIVERSARIO DI PARLAMENTO HUBENIL 
JUNI 2023 


Parlamento Hubenil ta un organisacion importante na yuda 
crea lidernan pa futuro door di ofrece oportunidad pa desaroya 
liderazgo effectivo, contribui na procesonan democratico y 
yuda na crea un comunidad fuerte y inclusivo. 


Sin duda, mi deseonan awe ariba boso aniversario ta pa 
Parlamento Hubenil sigui crece y expande boso reach, sigui 
inspira, motiva y empodera hobenan pa ta lidernan na nivel 
nacional y internacional, ekipa pa haci decisionan informa pa 
cu futuro di nos pais Aruba. 


Mi ta extende na nos hobenan di Parlamento Hubenil, na 
jeugd coördinator Rushella Tromp, juegd consulent Milvienne 
Dijkhoff, Directiva di Parlamento Hubenil, ex miembronan 
di Parlamento Hubenil, na famianan di nos hobenan cu ta 
apoyanan, na Stephanie Croes, ex presidente di Parlamento 
Hubenil y actualmente beleidsadviseur den nos Bureau pa cu 
aspecto social y hoben y tur esnan cu den un of otro manera 
a aporta na Parlamento Hubenil y Aruba en general un pabien 
cu 20 aña salvaguardiando derecho, norma y balornan di nos 
muchanan y hobenan di Aruba. 


“Niun Nacion, no por prospera sin e aporte y 
ideanan di nos hobenan. Nos hobenan ta nos 


speransa di awe y nos fruto di mayan.” 


Dialuna 12 Juni 2023 


Diahuebs mainta, Minister Endv Croes a reuni cu Sra. Flora 
van Eck di ROC Mondriaan, Sra. Ankie Danker v Sra. Claudia 
Witfield di Colegio EPI v Sr. Ivan Croes di Dienst Publieke 
Scholen (DPS), unda cu a firma un acuerdo di colaboracion 
(samenwerkingsovereenkomst) entre ROC  Mondriaan 
di Hulanda v Colegio EPI. ROC Mondriaan ta un MBO 
beroepsopleiding cu ta consisti di 240 estudio na 26 diferente 
scol na Hulanda. E acuerdo cu a firma diahuebs mainta ta 
cu Unidad di Hospitalidad v Turismo v Unidad di Economia, 


Edy Cres 


MINISTER 


cual ta inte di 1 di augustus 2023 te cu 1 di te augustus 
2026. Colegio EPI ta consisti di cuater (4) unidad y ta ofrece 14 
programa educativo, entre otro, estudio di beroepsopleidende 
leerweg (BOL), beroeps begeleidende leerweg (BBL) y 
associate degree nivel 5. 


Un acuerdo unda ta bay intercambia cu otro y siña di otro cu 
e meta pa mehora e calidad di enseñansa di Aruba den su 
totalidad. 


Dialuna 12 Juni 2023 


MINISTER ENDV CROES TA FELICITA E 
GANADONAN DI WE ARUBA DEN DISCIPLINA 
DI FUTBOL MUCHA MUHE V MUCHA HOMBER DI 
SCOL PREPARATORIO 


Diabierna ultimo, durante e clausura di Weganan Escolar 2023 
a tuma luga e ultimo competencia den e disciplina di Futbol 
di Scol Preparatorio di Mucha Muhe v Mucha Homber na Joe 
Laveist Sport Park na San Nicolas. Den e catogoria di Futbol 
di Scol Preparatorio Mucha Muhe, Colegio Conrado Coronel a 
keda na di cuater luga, Scol Preparatorio Kudawecha a keda 
na di tres luga, Cacique Aterima Kleuterschool a sali di dos 
luga y Arco Iris Kleuterschool a titula campeon. Pa loke ta trata 
categoria di Futbol di Scol Preparatorio di Mucha Homber, Arco 
Iris Kleuterschool a keda na di cuater luga, Agnes Kleuterschool 
a keda na di tres luga, Nos Paraiso Kleuterschool a sali di dos 
luga y Mon Plaisir Kleuterschool a titula campeon. 


Minister di Ensefiansa y Deporte Endy Croes ta felicita e 
ekiponan ganado cu a duna tur di nan parti riba veld. Ademas 
di esaki, ta aplaudi tur scol cu a participa den e competencia 
di Weganan Escolar 2023. Finalmente, Minister Endy Croes ta 
gradici Pueblo di Aruba cu a apoya nos mucha- y hobennan 
den diferente disciplina durante e dos simannan di Weganan 
Escolar 2023. Danki na tur cu a contribui pa haci Weganan 
Escolar 2023 un exito! 


AR monan ronaran 


Dialuna 12 Juni 2023 


WEGANAN ESCOLAR 2023 TABATA UN 
EXITO ROTUNDO 


Masha pabien na e scol- v alumnonan pa participa v 
engrandece Weganan Escolar 


Diabierna ultimo, na Joe Laveist Sport Park a tuma luga clausura 
di Weganan Escolar 2023. Aruba por mira atras na dos siman 
di deporte escolar sumamente exitoso. Weganan Escolar ta 
un provecto presenta pa Ministerio di Ensefiansa v Deporte, 
IBISA y Gabinete Wever — Croes II. Presente na ceremonia di 
clausura tabata Minister di Ensefiansa v Deporte Endv Croes 
acompafia pa su kerida esposa, Vice Presidente di Parlamento 
sr. Raymond Kamperveen, Parlamentario Alvin Molina, 
representante di diferente fundacion- y federacionnan como 
tambe representante di directivanan di scol, cabesantenan di 
scol y demas invitadonan special. 


E atardi ta inicia cu e final di futbol di scol preparatorio den 
categoria mucha homber, unda cu Mon Plaisir Kleuterschool a 
titula campeon di Weganan Escolar 2023. Despues a sigui cu 
e partido final di futbol den categoria di mucha muhe, unda 
cu Arco Iris Kleuterschool a logra e titulo maximo di campeon. 
Despues di e partidonan sumamente interesante e ceremonia 
di clausura a inicia cu himno nacional di Aruba a interpreta 
pa Rocco Franken, despues a sigui discurso di Minister di 
Ensefiansa y Deporte Sr. Endy Croes. NTG & NLG bou guia 
di Marisol Pefia a presenta un bunita show di clausura. Tambe 
a entrega premio na e scolnan ganado y e hungado di mas 
valioso. Entretenimento tabata den man di dj Spike y Groove 
Masters cu nan tremendo musica y a pone un ambiente total na 
San Nicolas. Mascota Wiwi tabata presente y a saca potret cu 
e muchanan. Tambe pa e muchanan tabatin entretenimento di 
dino jump, cu cantidad di tent di e.o. cuminda, bebida, popcorn 
y cotton candy. Durante e anochi tabatin diferente premio 
atractivo di, entre otro, The Healthy Way Aruba. 


Dos siman di competencia escolar cu a inicia dia 26 di mei 
y a culminda dia 10 di juni. Un total di 45 scol y alrededor di 
1000 alumno di scol preparatorio, basico y secundario di Aruba 


a enfrenta otro den un competencia amistoso den shete (7) 
diferente disciplina, entre otro, badminton, functional fitness, 
volleyball, basketball, futbol, beach tennis y baile deportivo. 
Meta di Weganan Escolar Aruba ta pa promove deporte bou di 
e alumnonan di scol preparatorio, basico y secundario. Minister 
Endy Croes semper a enfatisa cu deporte ta e vehiculo pa 
preveni cu e muchanan ta bay riba caya. Hunto nos ta logra un 
comunidad mas saludabel y activo y nos ta desea tur mucha y 
hoben cu ta participa den Wegannan Escolar 2023 hopi exito. 
Sigur tabata bunita pa presencia e alegria y entusiasmo di e 
hobennan pa competi cu otro cu e speransa pa fortifica laso di 
amistad y hermandad. 


Concluyendo, Minister Endy Croes ta gradici IBISA, Ministerio 
di Ensefiansa y Deporte, FFD, FLPD, SSA y Gabinete 
Wever — Croes Il cu a inverti y haci Weganan Escolar 2023 
posibel. Tambe, mandatario di Ensefiansa y Deporte ta gradici 
directivanan di scol, cabesante y docentenan di gym pa sostene 
e proyecto. Danki na e mayornan cu ta apoya y sostene nan 
yiu den nan deporte faborito. Deporte ta trece union! 


Dialuna 12 Juni 2023 
Continuacion WEGANAN ESCOLAR 2023 TABATA UN EXITO ROTUNDO.... 


Dialuna 12 Juni 2023 


MINISTER ENDV CROES TA FELICITA E 
GANADONAN DI WEGANAN ESCOLAR 2023 


Diabierna anochi, durante ceremonia di clausura di Weganan 
Escolar 2023 a reconoce e scol-, alumno- v docentenan cu a 
destaca den diferente disciplina v categoria. 

Minister Endv Croes, Vice Presidente di Parlamento Ravmond 
Kamperveen v Parlamentario Alvin Molina a haci entrega di e 
medava y trofeo na e ganadonan. 


Hungado mas valioso 


Disciplina: scol: 

nomber: 

1. Badminton A — Mescla Colegio Sagrado 

Curason Jaymian Tromp 

2. Badminton B — Mescla Colegio Sagrado 

Curason Joshua Hoepelman 

3. Badminton C — Mescla Colegio Arubano 

Sebastian Brown 

4. Basketball B - Mucha Homber Colegio Sagrado 

Curason Cyler (Kyler) Arends 

5. Basketball C — Mucha Homber Colegio San Augustin 
Kioni Labasti 

6. Volleyball B — Mucha Muhe Colegio Sagrado 

Curason Aliyah Harms 


Ti Volleyball C — Mucha Muhe 
Tara van Trikt 

8. Volleyball C — Mucha Homber 
Thelion Coutinho 


Colegio Arubano 


Colegio Nigel Matthew 


9. Futbol B — Mucha Homber Sint Franciscus 
College Jayron Geerman 
10. Futbol B — Mucha Muhe Pius X School 


Dariella Leerdam 
11. Futbol K — Mucha Muhe 
Rosevienly Simon 
12. Futbol K — Mucha Homber 
Basissschool Davson Dreischer 


Arco Iris Kleuterschool 


Mon Plaisir 


Docentenan di Afia: 
Categoria Scol Preparatorio Femenino: 
Arco Iris Kleuterschool Sra. Gabriela Lopez 


Categoria Scol Preparatorio Masculino: 
Cacique Aterima Kleuterschool Sr. Kevin Regales 


Categoria Scol Basico Femenino: 
Pius X School Sra. Audrey “Shama” Maduro 


Categoria Scol Basico Masculino: 
Colegio Sagrado Curason Sr. Elmerlindo Robles de Medina 


Categoria Scol Avansa Femenino: 
Colegio Arubano Sra. Yonina Sint Jago 


Categoria Scol Avansa Masculino: 
Colegio Nigel Matthew Sr. Johnny “Johnnito” Winterdaal 


Scolnan di Afia 
Scol di afia preparatorio: 


IL luga: Arco Iris Kleuterschool 
2. luga: Mon Plaisir Kleuterschool 
3. luga: Cacique Aterima Kleuterschool 


Scol di aña Scol Avansa: 

1. luga: Colegio Arubano 

2, luga: Colegio Nigel Matthew 
9: luga: Colegio San Augustin 


Scol di aña scol basico: 

ll luga: Colegio Sagrado Curason 
2. luga: Scol Basico Washington 
3 luga: Pius X School 


Minister Endy Croes ta gradici IBISA, Ministerio di Enseñansa 
y Deporte, FFD, FLPD, SSA y Gabinete Wever — Croes Il 
cu a inverti y haci Weganan Escolar 2023 posibel. Tambe, 
mandatario di Enseñansa y Deporte ta gradici directivanan di 
scol, cabesante y docentenan di gym pa sostene e proyecto. 
Danki na tur e alumnonan cu a participa y engrandece Weganan 
Escolar 2023. Danki na e mayornan cu ta apoya y sostene nan 
yiu den nan deporte faborito. Deporte ta trece union! 

Union ta e forsa di un ekipo, famia y 
nacion pa logra cada meta pa e 
bienestar humano. Ban sigui den 
positivismo pa engrandece nos pais. 


EA ANA DI UNION Y POSITIVISMO! 


